Nødnummer

Et nødnummer er et telefonnummer som kan ringes til en lokal nødsentral, for å komme i kontakt med offentlig hjelp i nødsituasjoner. 

Nødnummeret er forskjellig fra land til land; det er vanligvis et tresifret nummer slik at det enkelt kan huskes og ringes raskt. Noen land har et annet nødnummer for hver av de forskjellige nødtjenestene; disse skiller seg ofte bare med det siste sifferet.

I mange land vil det å ringe enten 112 (brukes i Europa og deler av Asia, Afrika og Sør-Amerika) eller 911 (brukes mest i Amerika) koble innringere til nødtjenester. 

 Historie 
mini|Britisk nødnummer
Det første nødnummeret ble opprettet i den engelske hovedstaden London i 1937. Nødnummeret var 999.

I Norge var det tidlig på 1960-tallet etablert nødsentraler ved flere politikamre, blant annet i Bærum. I 1964 kom innstillingen til «Nødhjelpsutvalget» som anga at alle politikammer skulle ha nødhjelpsmottak. Sentralene skulle utvikles av Televerket og politiet skulle være mottaker av nødanrop idet en antok at politiet i mange tilfeller ville bli tilkalt uansett art av nød. Felles nødnummer skulle være 000. Dette fordi telefoner i Oslo og resten av landet hadde forskjellig nummerskive. «0» var imidlertid på samme sted på begge typer.

Televerket produserte 52 sentraler og startet installasjonen av disse. Etter kort tid oppsto det diskusjoner omkring finansieringen av driften av 000-sentralene. Dette førte til «Hordaland-modellen» etter et initiativ fra Haukeland sykehus. Hver hjelpeinstans fikk ansvar for eget nødmottak og eget nummer: 001 for brann, 002 for politi og 003 for ambulanse. Ved at ikke alle siffer var like ble antall feilanrop noe redusert. I 1993 ble numrene justert til 110, 112 og 113. 

Nødnummeret 911 som brukes i USA ble lansert av AT&T i 1968, men brukte mange år på å bli etablert nasjonalt i USA.

De fleste mobiltelefoner har en forhåndsprogrammert liste over nødnumre som alltid er tilgjengelige. Listen kan utvides via SIM-kortet og GSM-nettet.

1. september 2015 innførte regjeringen det 6-sifrede nasjonale legevaktsnummeret  som rutes til den geografisk nærmeste legevaktsentralen.

 Bruk 
 Norge 
I Norge er det fire nødnumre:
 110: Brannvesenets nødmeldetjeneste
 112: Politiets operasjonssentraler
 113: Akuttmedisinsk kommunikasjonssentral, ambulanse
 1412: Teksttelefon for døve og hørselshemmede, SMS
Uansett hvilket av de tre nødnumrene en ringer, vil en ved behov bli satt videre til en annen etat.

Bare nummeret 112 kan ringes fra låst mobiltelefon og uten SIM-kort. Andre nødnumre behandles som vanlige telefonnummer av mobilen. De fleste mobiltelefoner viderekobler 911 til 112.

Man kan sende SMS til nødnummerene 110, 112 og 113. Men for å bruke tjenesten må man registrere seg på forhånd via nodsms.no. Eventuelt kan man sende SMS til 1412.

 Andre viktige telefonnumre 

 120: Nærmeste kystradiostasjon (assistanse til sjøs)
 116 000: Kristelefon for savnede barn
 116 006: Vold- og overgrepslinjen
 116 111: Alarmtelefonen for barn og unge
 : Europeisk nummer for nærmeste legevakt
 116 123: Mental Helse Hjelpetelefon
 22 59 13 00: Giftinformasjonen
 800 33 321: Røde Kors Hjelpetelefon for ungdom (Kors på halsen)

 Apper 
Det finnes også en del apper og digitale løsninger i Norge som kan brukes i tillegg til eller i stedet for å huske nødnumre og andre viktige telefonnumre. De erstatter ikke nødnumrene, men gjør det enklere å få hjelp raskt og riktig.

 113-appen: Offisiell app fra Norsk Luftambulanse
 Beredskaps-app:  Guider og minner deg på når du bør gjøre tiltak

 Europa 
Nødnummer 112 er et felleseuropeisk nødnummer som fungerer i alle EU/EØS-land.

Nødnummeret 112 har svært god tilgjengelighet fra mobiltelefon da de er utstyrt med programvare for «Emergency Call Setup» som støtter det nummeret. Det betyr at en når frem, selv om en ikke har simkort i mobiltelefonen, eller dekning fra egen operatør.

I Storbritannia brukes nummeret 999 som har vært i bruk siden 1936 . Dersom man ringer 112 i Storbritannia viderekobles telefonen til 999.

 Nord-Amerika 
I Canada, Mexico, USA og flere land i Karibia brukes 911 () som standard nødnummer.

 Bilder 

 Referanser 

Kategori:Telefonnumre
Kategori:Nødkommunikasjon